Namche Bazaar
Namche Bazaar (atau ditulih juo Nemche Bazaar, Namche Baza; bahaso Nepali: नाम्चे बजार suaro ) adolah kota ketek (namo rasminyo Namche Village Development Committee) di Khumbu Pasanglhamu Rural Municipality (Gaupalika) di Distrik Solukhumbu, Provinsi No. 1, nan barado di timur lauik Nepal. Kota ko tamasuak dalam daerah Khumbu nan bakatinggian 3,440 metres (11,2863440 meter (11286 ft) pado tampek tarandahnyo, di ma panduduak maunyi di lereng bukik. Sabagian gadang Sherpa nan bakarajo di industri turisme barasa dari Namche ko. Namche adolah pusek padagangan jo paubuangan untuak wilayah Khumbu jo banyak kantua pajabaik, pos polisi, kantua pos, sarato bank Nepal barado di sinan.
Manuruik sensus Nepal taun 2001, jumalah panduduaknyo sabanyak 1647 jiwa nan tadiri dari 397 rumah tangga.[1]
Geografi[suntiang | suntiang sumber]
Tapek di sabalah Namche adolah puncak Kongde Ri nan bakatinggian 6,187 metres (20,2996187 meter (20299 ft), sarato di sabalah timurnyo adolah puncak Thamserku nan bakatinggian 6,623 metres (21,7296623 meter (21729 ft).
Transportasi[suntiang | suntiang sumber]
Di bukik nan dakek manghadap ka Namche Bazaar tadapek lapangan tabang Syangboche (3,750 m / 12,303 ft). Lapangan tu indak bapakai lai untuak panarbangan panumpang, tapi kadang-kadang helikopter Rusia mamakainyo untuak maangkek kargo. Lapangan tabang panumpang tadakek adolah lapangan tabang Tenzing–Hillary nan bajarak 13 km sabalah selatan kota ko.
Turisme[suntiang | suntiang sumber]
Namche Bazaar cukuik populer jo pandaki gunuang di wilayah Khumbu, tarutamo untuak aklimatisasi katinggian, sarato marupoan pintu gerbang untuak naiak labiah tinggi lai di Himalaya. Di kota ko tadapek babarapo panginapan jo toko nan manggaleh kabutuahan pangunjuang, tamasuak babarapo warung internet.
Tiok Sabtu pagi, diadoan pasa mingguan di tangah kampuang. Tadapek juo pasa harian Tibet nan kabanyakan manggaleh baju jo barang-barang konsumsi Cino nan murah.
Namche mandapek listrik dari pambangkik listrik tanaga aia ketek Thame-Namche (600 kW), nan baoperasi sajak Oktober 1995 dakek Thame.[2][3][4][5]
Iklim[suntiang | suntiang sumber]
Namche baiklim musim paneh nan dingin jo basah, sarato musim dingin nan beku jo kariang, tarutamo akibaik katinggiannyo jo angin muson musim paneh. Kalambaban rato-rato adolah 1110 mm, sarato suhu rato-rato 6.1 Celsius.
Budaya pop [suntiang | suntiang sumber]
"Namche Bazaar" adolah namo lagu nan dinyanyikan dek Nathan Rogers dalam albumnyo The Gauntlet. Lagu ko tainspirasi dek pacampuaran budayo sapanjang jalua sutra.
Caliak pulo[suntiang | suntiang sumber]
Rujuakan[suntiang | suntiang sumber]
- ↑ "Nepal Census 2001". Nepal's Village Development Committees. Digital Himalaya. Diakses tanggal November 14, 2008.
- ↑ SMALL HYDROPOWER PLANT NAMCHE BAZAR, Posch & Partner GmbH "Project period: 1985 - 1993"
- ↑ Kleinwasserkraftwerk Thame - Namche Bazar im Sagarmatha Nationalpark
- ↑ Khumbu Bijuli Company
- ↑ Small Hydropower Plant Thame-Namche Bazar, Nepal / Energy from the top of the world. Austrian Development Co-operation, ed. Dieter Rachbauer, Eco Himal, 2001
- ↑ "Climatological Data for Selected Trekking Towns". thamel.com. Retrieved November 13, 2003.
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn eng_Latn deu_Latn min_Latn eng_Latn eng_Latn